ตามหัวข้อเลยค่ะเลือดล้างหน้าเด็กคืออะไรคะพอดีมีอะไรกับแฟนแล้วสวมถุงยางป้องกันกินยาคุมแบบ2เม็ดมีอะไรกับแฟนวันที่10แล้ววันที่13 14 15 มีเลือดติดกกนค่ะคล้ายประจำเดือนแต่ประจำเดือนพึ่งหมดไปเมื่อวันที3,4คือเลือดอะไรคะใช่เลือดล้างหน้าเด็กไหมคะ
สวัสดีค่ะ เลือดล้างหน้าเด็กคือเลือดที่ออกมาจากช่องคลอดแบบกระปริบกระปรอยแต่ไม่ใช่ประจำเดือน เป็นอาการที่เกิดขึ้นกับผู้หญิงที่เพิ่งเริ่มตั้งครรภ์ ส่วนใหญ่แล้วมักจะเกิดขึ้น 10-14 วัน หลังจากการปฏิสนธิ ซึ่งอาจทำให้เข้าใจผิดว่าเป็นประจำเดือนได้เป็นอาการที่ไม่อันตราย และมีอาการเพียง 1-2 วันเท่านั้นแต่หากมีเลือดออกติดต่อกันเกินกว่า 2 วัน และมีปริมาณกับสีของเลือดผิดปกติ คือเลือดออกมากหรือเลือดเป็นลิ่ม สีของเลือดมีสีแดงสดแทนที่จะเป็นสีชมพูหรือสีน้ำตาลก็ควรปรึกษาสูตินรีแพทย์ เพราะอาจเกิดจากสาเหตุอื่นๆเช่นภาวะแทรกซ้อนจากการตั้งครรภ์หรือการติดเชื้อที่มดลูกหรือปากมดลูกได้ค่ะจากอาการที่เล่ามา อาจจะเป็นผลข้างเคียงจากยาคุมฉุกเฉินได้เช่นกันนะคะ